සුවොරෙක්සන්ට්

බෙල්සොම්රා යන වෙළඳ නාමය යටතේ අලෙවි කරන සුවොරෙක්සැන්ට්, නින්දට යාමේ ගැටළු සහ නින්ද නොයාම ඇතුළු නින්දේ ගැටළු සඳහා ප්‍රතිකාර කිරීම සඳහා භාවිතා කරන ඖෂධයකි.  එය අවම වශයෙන් වසරක් සඳහාවත් ඵලදායී විය හැක.  එය නින්දට පැය භාගයකට පෙර මුඛ මාර්ගයෙන් ගනු ලැබේ. 

පොදු අතුරු ආබාධ අතරට නිදිමත ගතිය, හිසරදය, අසාමාන්‍ය සිහින පෙනීම, කැස්ස සහ වියළි මුඛය වැනි දෑ ඇතුළත් වේ. අනෙකුත් අතුරු ආබාධ අතරට ඖෂධ අනිසි භාවිතය, නින්ද ආශ්‍රිත අංශභාගය, සියදිවි නසාගැනීම්, කාංසාව සහ රිය පැදවීමේ හැකියාව අඩුවීම වැනි දෑ ඇතුළත් වේ. ගර්භණී සමයේ හා මව්කිරි දෙන කාලයේ මෙය භාවිතයේ ආරක්‍ෂිත බව පැහැදිලි නැත. එය ද්විත්ව ඔරෙක්සින් ප්‍රතිග්‍රාහක ප්‍රතිවිරෝධකයකි (DORA).

2014 දී ඇමරිකාවේ සහ 2018 දී කැනඩාවේ වෛද්‍ය භාවිතය සඳහා සුවොරෙක්සැන්ට් ඖෂධය අනුමත කරන ලදී. 2021 වන විට එක්සත් ජනපදයේ දත්ත අනුව මේ සඳහා මසකට ඇමරිකානු ඩොලර් 380 ක් පමණ වැය වේ. එක්සත් ජනපදයේ එය IV වන උපලේඛනයේ පාලිත ඖෂධයකි.

යොමු කිරීම්

Category:Translated from MDWiki
ප්‍රවර්ගය:සෞඛ්‍යය